yónirulū́khalamúttarokhā bhávatyadharamulū́khalamúttaraṃ hyùdáramádharā yóniḥ śiśnam músalaṃ tádvr̥ttámiva bhavati vr̥ttámiva hí śiśnaṃ táddakṣiṇata úpadadhāti dakṣiṇato vai vŕ̥ṣā yóṣāmúpaśete yádu paśoḥ sáṃskr̥tasyā́nnaṃ táddūrveṣṭakā tásya vā́ etasyóttaró 'rdha udā́hitataro bhavati paśúreṣa yádagnistásmātpaśoḥ súhitasyóttaraḥ kukṣirúnnatataro bhavati